Diviacky potok (prítok Nitrice)

Diviacky potok je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitrica s dĺžkou približne 4 km a je tokom V. rádu. 

 Priebeh toku 
Potok pramení v južnej časti Strážovských vrchov, v geomorfologickom podcelku Nitrické vrchy a ich časti Rokoš, na juhovýchodných svahoch Malého Rokoša (), v nadmorskej výške približne  Od prameňa v lokalite Novianske blato v závere neveľkej doliny tečie severovýchodným smerom. Priberá významný ľavostranný prítok spod sedla Rokoš a pokračuje východným smerom. Severným úpätím oblúkom lemuje vrch V Háji () a priberá ľavostranný prítok zo svahov Plevne (). Opúšťa Nitrické vrchy a na dolnom toku tečie Hornonitrianskou kotlinou a jej podcelkom Rudnianska kotlina. Preteká obcou Diviaky nad Nitricou, kde križuje cestu II/574. V závere toku sa stáča na severovýchod a v nadmorskej výške približne  sa vlieva pravostranne do rieky Nitrica. Potok patrí do širšieho povodia rieky Váh. 

Potok pramení a v hornej časti preteká katastrálnym územím obce Diviacka Nová Ves, následne prechádza do katastra obce Diviaky nad Nitricou v okrese Prievidza v Trenčianskom kraji.

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy, Rokoš (geomorfologická časť)
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Diviaky nad Nitricou
Kategória:Diviacka Nová Ves (okres Prievidza)